ინფოგრაფია
ინგოგრაფია — განსაზღვრავს კომპიუტერულად შექმნილ და მართულ გრაფიზმებს. ამ გრაფიზმების მართვა ემყარება ისეთი მატერიალური ელემენტებისაგან შემდგარ გრაფიკულ სადგურებს, როგორიცაა პროცესორი და გრაფიკული კარტა, რომელთა მახასიათებლები განსაზღვრავს პასუხის სისწრაფეს და გრაფიკული ერთეულების გამოთვლას. ამგვარ გრაფიკულ სადგურებს მიეკუთვნება აგრეთვე შეტანის მოწყობილობები, როგორიცაა სკანერი, მართვის მოწყობილობები, როგორიცაა მაუსი ან გრაფიკული პლანშეტი (დიჯიტაიზერი), შენახვის მოწყობილობები, როგორიცაა ვინჩესტერი და USB გასაღები და გამოტანის მოწყობილობები, როგორიცაა პრინტერი და მონიტორი. ამასთანავე,მათ უნდა გააჩნდეთ მომხმარებლის ინტერფეისი, რომელიც მომხმარებლის და კომპიუტერის ურთიერთქმედების საშუალებას იძლევა და ბოლოს, ისეთი მონაცემთა ფორმატები, რომლებიც უზრუნველყოფენ მიღებული სურათიდან მის ციფრულ ელემენტებზე გადასვლას. 1980-იან წლებისკენ ფრანგულ ენაში შემოტანილი კონცეფციის თანახმად,იგი განსაზღვრავს მხოლოდ გრაფიზმებს, რომლებსაც უწოდეს << ინფოგრაფიები >>, რომელთა დანიშნულებაა სურათში სტატიკური საერთო ინფორმაციის ჩადება დიაგრამების, რუკების და სქემების საშუალებით. თუმცა ინფოგრაფიის კონცეფცია სწრაფად გავრცელდა ინფორმატიკული საშუალებებით შექმნილ ყველა გრაფიზმში და მას განასხვავებენ ტერმინით << პრესის ინფოგრაფია >>, სფერო სადაც ინფოგრაფიები ყველაზე ხშირად გამოყენებადია. ეს საქმიანობა დაუკავშირეს გრაფიკულ ხელოვნებას იმ ადამიანებმა, რომლებიც მას აღიქვამენ, როგორც არტისტული გამოხატულების ფორმას.